Његов полубрат је био Амилкар Кабрал, интелектуалац, поборник пан-афричке идеје и оснивач Афричке странке за независност Гвинеје и Зелнортских острва — "PAIGC". Након што је Амилкар убијен у Конакрију, Луис је преузео вођство странке и постао први председник нове државе. Независност Гвинеје Бисао је једнострано проглашена 1973. године, а годину дана касније португалске колонијалне власти признале су Гвинеју Бисао за шта је заслужна Револуција каранфила. Почео је пројекат националне обнове и развоја, а многе социјалистичке и несврстане земље су такође признале независност. Луис Кабрал је био последњи државник који је посетио Тита на Брионима 13. августa 1979. године.